google/wiki40b huggingface dataset:
Ντάνκαν Α΄ της Σκωτίας

Άνοδος στον θρόνο

Διαδέχθηκε τον από μητέρα παππού του Μάλκολμ Β΄ που πέθανε στις 25 Νοεμβρίου 1034 σε ηλικία 80 ετών χωρίς σοβαρή αντίδραση, πολλοί ιστορικοί υποθέτουν ότι είχε μεσολαβήσει ένας άλλος βασιλιάς ο Τανάιστ αλλά δεν έγινε ιστορικά αποδεκτό από τους ιστορικούς. Οι παλιότεροι ιστορικοί όπως ο Ιωάννης του Φορντάν υποθέτουν ότι την εποχή του παππού του είχε γίνει βασιλιάς της Στραθκλάιντ που του είχε δώσει ο παππούς του την περίοδο 1018 - 1034 αλλά οι νεώτεροι ιστορικοί διαφωνούν. Τα Χρονικά των βασιλέων της Άλμπα μια από τις παλιότερες πηγές γράφουν ότι η σύζυγος του λεγόταν Σαθέν και ήταν Κέλτικης καταγωγής. Με την σύζυγο του είχε αποκτήσει δυο τουλάχιστον γιους τους μετέπειτα βασιλείς Μάλκολμ Γ΄ της Σκωτίας και Ντόναλντ Γ΄ της Σκωτίας μερικοί ιστορικοί αναφέρουν ότι είχαν και τρίτο γιο τον Μειλ Μουίρ, κόμη του Άθολ αλλά αυτό είναι αβέβαιο.

Ανατροπή και θάνατος

Η πρώτη περίοδος του Ντάνκαν Α΄ ήταν ειρηνική, ο Μάκβεθ της Σκωτίας πήρε τον τίτλο του δούκα ενώ περιγράφεται από τα πρώτα χρόνια πολεμοχαρής. Οι δούκες των Φράγκων είχαν αντικαταστήσει εκείνη την εποχή τους Καρολίδες βασιλείς των Φράγκων, στην Αγγλία ο Γκόντουιν του Ουέσσεξ είχε τον τίτλο του δούκα κάτι που δείχνει ότι είχε σημαντικές εξουσίες πίσω από τον θρόνο. Ο Ντάνκαν πολιόρκησε με μεγάλο στρατό το Ντάραμ (1039) αλλά η εκστρατεία κατέληξε τελικά σε καταστροφή. Ο Ντάνκαν Α΄ επέζησε αλλά αποφάσισε να εκδικηθεί με νέα εκστρατεία εναντίον του Μόρεϊ αλλά ηττήθηκε ξανά και αυτή την φορά σκοτώθηκε στις 14 Αυγούστου 1040 κοντά στο Έλγιν από τον Μάκβεθ. O Ντάνκαν Α΄ μάλλον τάφηκε στο Έλγιν αφού το βασιλικό κοιμητήριο στην Αϊόνα δεν είχε δημιουργηθεί ακόμα.

Φιλμογραφία

Ο Ντάνκαν παρουσιάζεται σαν ηλικιωμένος βασιλιάς στο έργο του Σαίξπηρ Μάκβεθ, σκοτώθηκε στον ύπνο του από τον πρωταγωνιστή του έργου Μάκβεθ που τον διαδέχθηκε στον θρόνο. Στο ιστορικό μυθιστόρημα του Νάιτζελ Τράντερ (1909 - 2000) Μάκβεθ ο βασιλιάς (1978) παρουσιάζεται να έχει τον φόβο ότι θα του κλέψει τον θρόνο ο Μάκβεθ. Προσπάθησε να τον δηλητηριάσει αλλά απέτυχε, στην συνέχεια βάδισε με έναν στρατό εναντίον του αλλά ηττήθηκε και σκοτώθηκε σε προσωπική μονομαχία.
Στην γνωστή τηλεοπτική σειρά "Γκαργκόιλ" παρουσιάζεται αδύναμος και αιμοβόρος βασιλιάς που δολοφονούσε οποιονδήποτε θεωρούσε ύποπτο για τον θρόνο του. Προσπάθησε να δολοφονήσει τον Μάκβεθ πιέζοντας την Ντεμόνα να συμμαχήσει με έναν ευγενή από τον Μόρεϊ, σκοτώθηκε σε μια αποτυχημένη προσπάθεια του να σκοτώσει τον Μάκβεθ με μια σφαίρα που του είχαν δώσει οι Μάγισσες αλλά τελικά σκοτώθηκε ο ίδιος.
Σπίρο Μπελκαμένι

Ζωή

Γεννήθηκε στην Δροσοπηγή (Μπελκάμεν) στο βιλαέτι του Μοναστηρίου της Οθωμανικής Αυτοκρατορίας το 1885. Ήταν στενός συνεργάτης του Θεμιστοκλί Γκερμεντζί και Μιχάλ Γκραμένο. Το 1906 ήταν μέλος της ομάδας του Μπάγιο Τοπούλι, που δολοφόνησαν τον πόντιο επίσκοπο της Κορυτσάς Φώτιο ως αντίποινα για τη δολοφονία του Κρίστο Νεγκοβάνι, η οποία υποκινήθηκε από τον Φώτιο. Κατά την αλβανική εξέγερση του 1911, νίκησε τον Οθωμανικό σώμα στο Μάλι ι Θατέ.
Στέβο Πενταρόφσκι

Εκπαίδευση και ακαδημαϊκή καριέρα

Ο Στέβο Πενταρόφσκι αποφοίτησε ως πτυχιούχος νομικής του Πανεπιστημίου των Αγίων Κυρίλλου και Μεθόδιου Σκοπίων, το 1987. Αργότερα απέκτησε μεταπτυχιακό και Διδακτορικό πτυχίο πολιτικών επιστημών στο ίδιο πανεπιστήμιο.
Από το 2008 είναι Επίκουρος Καθηγητής Διεθνούς Ασφάλειας, Εξωτερικής Πολιτικής και της Παγκοσμιοποίησης στο Πανεπιστήμιο του Αμερικανικού Κολλεγίου στα Σκόπια.

Πολιτική καριέρα

Ο Στέβο Πενταρόφσκι ξεκίνησε τη κυβερνητική του καριέρα ως Βοηθός Υπουργός για τις Δημόσιες Σχέσεις στο Υπουργείο Εσωτερικών και ως επικεφαλής του Αναλυτικού και Ερευνητικού τμήματος του υπουργείου, για τη περίοδο 1998-2001. Ήταν Σύμβουλος Εθνικής Ασφάλειας και Εξωτερικής Πολιτικής του Προέδρου Μπόρις Τραϊκόφσκι από το 2001 μέχρι τον θάνατο του Τραϊκόφσκι το 2004. Αφού ήταν επικεφαλής της Κρατικής Εκλογικής Επιτροπής, κατά την περίοδο 2004-2005, έγινε πάλι Σύμβουλος Εθνικής Ασφάλειας και Εξωτερικής Πολιτικής για τον επόμενο πρόεδρο, τον Μπράνκο Τσερβένκοφσκι, από το 2005 έως το 2009.
Στις 4 Μαρτίου του 2014 εξελέγη από τη Σοσιαλδημοκρατική Ένωση της Μακεδονίας ως υποψήφιος για τις προεδρικές εκλογές Απριλίου 2014.
Έγινε προεδρικός υποψήφιος της σοσιαλδημοκρατικής Ένωσης της Μακεδονίας και της Δημοκρατικής Ένωσης για Ενσωμάτωση στις εκλογές του 2019.
Αχλάδι

Το αχλάδι είναι ο καρπός της αχλαδιάς.
Έχει σχήμα μακρύ και στενεύει στο άκρο που βρίσκεται το κοτσάνι ενώ είναι φαρδύ στο κάτω μέρος. Υπάρχουν και ποικιλίες αχλαδιών με σχήμα μήλου.
Τα αχλάδια εξωτερικά έχουν χρώμα ανοιχτό πράσινο, πρασινοκίτρινο, κιτρινωπό, ελαφρύ κίτρινο, πράσινο με κόκκινο ανάλογα με την ποικιλία.
Εσωτερικά η σάρκα τους είναι συνήθως λευκή πιο μαλακή από τα μήλα και πιο γλυκιά.
Υπάρχουν αρκετές ποικιλίες αχλαδιών. Στην Ελλάδα οι κυριότερες είναι η κρυστάλλια που το βάρος του κάθε αχλαδιού είναι από 100-130 γραμμάρια. Το χρώμα τους είναι κιτρινοπράσινο και η σάρκα τους λευκή.
Οι περίφημες κοντούλες, με μέτριου μεγέθους καρπό 60-90 γραμμαρίων. Ελαφρύ πράσινου χρώματος εξωτερικά, με θαυμάσιο άρωμα και γεύση. Δεν βρίσκονται εύκολα στις αγορές και η τιμή τους είναι λίγο τσουχτερή. Είναι ευαίσθητες στη μεταφορά τους.
Τα βουτυράτα, με χρώμα κιτρινωπό εξωτερικά, αρκετά μεγάλα αχλάδια 120-160 γραμμάρια βάρος. Η σάρκα τους είναι μαλακή και η γεύση τους γλυκιά ελαφρώς βουτυράτη.
Τα αχλάδια μαζεύονται πριν ωριμάσουν καλά αλλά σε τέτοιο στάδιο ώστε στη συνέχεια η ωρίμανση να γίνει χωρίς να αλλοιωθεί η γεύση και το χρώμα τους.
Τρώγονται νωπά, γίνονται κομπόστες, χρησιμοποιούνται στη ζαχαροπλαστική, γίνονται μαρμελάδες.
Περιέχουν βιταμίνη C, ασβέστιο, νιασίνη, βιταμίνη Β6, φώσφορο και κάλιο.
Η Ιταλία έχει τη μεγαλύτερη παραγωγή στον κόσμο. Ακολουθούν η Γαλλία, η Ιαπωνία και η Κίνα. Η Ελλάδα έχει την 6η θέση στην Ευρώπη με 140.000 τόνους ετησίως.
Φουλγκάζι

Το Φουλγκάζι είναι μια δημοτική υποεπαρχία της επαρχίας Φένι στην διαίρεση Τσιταγκόνγκ του Μπαγκλαντές. Αυτό το ξενοδοχείο βρίσκεται στο βόρειο τμήμα της επαρχίας Φένι. Τα ποτάμια Μουχούρι, Σελόνια, και Καχούγια ρέουν στην περιοχή της υποεπαρχίας. Το Φουλγκάζι απέχει περίπου 130 χιλιόμετρα από την πρωτεύουσα Ντάκα. Η περιοχή έγινε μια "Ουπαζίλα," ή όπως μεταφράζεται στα ελληνικά μια δημοτική υποεπαρχία το 2002. Τα διοικητικά γραφεία της υποεπαρχίας Φουλγκάζι διευθύνονται από τον πρόεδρο της υποεπαρχίας. Σύμφωνα με την απογραφή του 1991 η υποεπαρχία είχε πληθυσμό 103.426 κατοίκων. 

Γεωγραφία

Το Φουλγκάζι είναι μια υποεπαρχία της επαρχίας Φένι του Μπαγκλαντές. Έχει έκταση 99.03 τετραγωνικών χιλιομέτρων. Η υποεπαρχία Πραρασουράμ βρίσκεται βόρεια της υποεπαρχίας ενώ η Τσαγκαλναΐγια βρίσκεται στο νότο. Το Φουλγκάζι βρίσκεται σε μια κοίτη πλημμυρών και σε εύφορη γη. Καθώς το Φουλγκάζι βρίσκεται σε μια κοίτη, έχει νερό άμεσα διαθέσιμο για την άρδευση των φυτειών ρυζιού και την ιχθυοκαλλιέργεια. Το κανάλι Σελόνια και ο Ποταμός Μουχούρι ρέει μέσα από το Φουλγκάζι και πηγάζει από την Ινδία στο βορρά. Το κλίμα του Φουλγκάζι είναι τροπικό, με ήπιο και ξηρό χειμώνα (Οκτώβριος-Μάρτιος), με ζεστό και υγρό καλοκαίρι (Μάρτιο έως Ιούνιο) και υγρούς θερμούς βροχερούς μουσώνες (Ιούνιος-Οκτώβριος). Κατά τη διάρκεια του καλοκαιριού και των μουσώνων στο Μπαγκλαντές, τα ποτάμια στο Φουλγκάζι υπερχειλίζουν προκαλώντας ζημιές στα αντιπλημμυρικά αναχώματα και στις καλλιέργειες ρυζιού και κάνουν την οδική πρόσβαση στο Φουλγκάζι δύσκολη, με αποτέλεσμα την πείνα. Μια μη λειτουργική σιδηροδρομική γραμμή περνά μέσα από την υποεπαρχία.
Ντελαουέρ Ομάρ

Βιογραφικά στοιχεία

Γεννήθηκε στις 15 Οκτωβρίου 1986 στη Δαμασκό. 
Η οικογένεια του Ντελαουέρ εγκατέλειψε τη χώρα με την ελπίδα για ένα καλύτερο μέλλον στην Ελβετία. Εκεί ο Ντελαουέρ σπούδασε Πολιτκές Επιστήμες στο Πανεπιστήμιο της Λωζάνης. Μιλάει Κουρδικά, Γαλλικά, Αγγλικά και Αραβικά.
Στη διαμόρφωση της επιθυμίας του Ντελαουέρ να ζωγραφίζει, καταλυτικό ρόλο έπαιξε ο πατέρας του και ένας από τους φίλους του πατέρα του, που στο γυμνάσιο, τον ενθάρρυνε να ζωγραφίσει στο εργαστήριό του.
Ντρου Νέιμικ

Καριέρα

Ο Νέιμικ ξεκίνησε να παίζει μπάσκετ στο λύκειο του βόρειου Μούσκεγκον και το 2003 ξεκίνησε την φοίτηση του στο κολέγιο του Μίσιγκαν Στέιτ. Στην πρώτη του χρονιά αγωνίστηκε σε 22 αγώνες, ενώ την δεύτερη χρονιά του απονεμήθηκε το βραβείο του σπουδαστή-αθλητή του κολεγίου. Η ομάδα του έφθασε στο φάιναλ-φορ του NCAA και τις δύο χρονιές, αλλά το 2005-06 ο Νέιμικ τραυματίστηκε στις αρχές της περιόδου χάνοντας το υπόλοιπο της χρονιάς, με αποτέλεσμα η αμερικάνικη ομοσπονδία να του δώσει έναν ακόμη χρόνο στο NCAA. Το 2006-07, αγωνίστηκε σε 35 αγώνες και πραγματοποίησε 55 κοψίματα, ρεκόρ που ήταν δεύτερο στην ιστορία του πανεπιστημίου, ενώ στους Big Ten ήταν τρίτος στα κοψίματα.
Μετά την αποφοίτηση του, ο Νέιμικ μεταγράφηκε στην πολωνική Κότβιτσα Κόλομπρτσεκ, με την οποία κέρδισε το κύπελλο Πολωνίας και αναδείχθηκε κορυφαίος αμυντικός της χρονιάς. Στην συνέχεια, υπέγραψε στην ισπανική Κάσερες Θιουδάδ ντε Μπαλοντσέστο, με την οποία κατέλαβε την έκτη θέση στην δεύτερη κατηγορία του ισπανικού πρωταθλήματος. Το καλοκαίρι του 2010, αγωνίστηκε στο NBA Summer League με την ομάδα των Ιντιάνα Πέισερς, οι οποίοι τον αντάλλαξαν με τους Λος Άντζελες Λέικερς.
Στις 24 Σεπτεμβρίου 2010, υπέγραψε στους Λέικερς, οι οποίοι τον απελευθέρωσαν μετά το προπονητικό καμπ, για να υπογράψει τελικά στους Μπέικερσφιλντ Τζαμ της NBA Development League.
Την επόμενη διετία, αγωνίστηκε στην Τσεχία και τη Νίμπουρκ, με την οποία κατέκτησε το νταμπλ και τις δύο χρονιές. Το 2014, έπαιξε για μικρά χρονικά διαστήματα στο Μεξικό και το Πουέρτο Ρίκο και το καλοκαίρι του 2014 μεταγράφηκε στον Άρη Θεσσαλονίκης, με τον οποίο κατέκτησε την τέταρτη θέση του ελληνικού πρωταθλήματος, αν και αντιμετώπισε συχνά προβλήματα τραυματισμού.
Το Νοέμβριο του 2015, υπέγραψε στην γερμανική Μπαϊρόιτ, διακόπτοντας την συνεργασία τους μόλις δύο μήνες αργότερα.
Συνέχισε στην Ιαπωνία με τις ομάδες των Λινγκ Τγκίτσι Μπρεξ και Αλβάρκ Τόκιο.
Ντέρεκ ντε Σόλα Πράις

Βιογραφία

Ο Πράις γεννήθηκε στο Λέυτον του Λονδίνου. Πατέρας του ήταν ο ράφτης Φίλιπ Πράις και μητέρα του η τραγουδίστρια Φάννυ ντε Σόλα. Σε ηλικία 16 ετών εργάσθηκε ως βοηθός στο εργαστήριο φυσικής του Κολεγίου του Waltham Forest, ενώ στη συνέχεια σπούδασε φυσική και μαθηματικά στο Πανεπιστήμιο του Λονδίνου, από όπου απεφοίτησε το 1942. Πήρε διδακτορικό στην πειραματική φυσική από το ίδιο ίδρυμα το 1946.
Ο Πράις δίδαξε αρχικώς, από το 1948 ως το 1951, εφαρμοσμένα μαθηματικά στο Κολέγιο Raffles (αργότερα μέρος του Πανεπιστημίου της Σιγκαπούρης). Εκεί ανέπτυξε τη θεωρία του για την εκθετική ανάπτυξη της επιστήμης. Το 1951 επέστρεψε στην Αγγλία προκειμένου να πάρει ένα δεύτερο διδακτορικό, αυτή τη φορά από το Πανεπιστήμιο του Κέμπριτζ και με θέμα από την ιστορία της επιστήμης. Κατά τη διάρκεια αυτών των μελετών ο Πράις πέτυχε να ανακαλύψει το Equatorie of the Planetis, ένα χειρόγραφο γραμμένο σε μεσαιωνική αγγλική, το οποίο απέδωσε στον Τσώσερ.
Περί το 1950 ο Πράις υιοθέτησε το επώνυμο της μητέρας του ως τμήμα του ονόματός του. Νυμφεύθηκε μία Δανή, την `Ελεν, και απέκτησαν μαζί ένα γιο, τον συγγραφέα και δημοσιογράφο Μαρκ ντε Σόλα Πράις.
Μετά την απόκτηση του δεύτερου διδακτορικού του, ο Πράις μετανάστευσε στις ΗΠΑ, όπου εργάσθηκε πρώτα ως σύμβουλος στο Ίδρυμα Σμιθσόνιαν και ως εταίρος στο Ινστιτούτο Προχωρημένων Μελετών στο Πρίνστον, για να καταλήξει στο Πανεπιστήμιο Γέιλ, όπου υπήρετησε μέχρι τον θάνατό του ως καθηγητής της ιστορίας της επιστήμης και ως πρόεδρος ενός νέου τμήματος, που περιελάμβανε την ιστορία της επιστήμης, της τεχνολογίας και της ιατρικής. Το 1984 ο Πράις τιμήθηκε μεταθανατίως με το Ερευνητικό Βραβείο της American Society for Information Science and Technology (ASIS Research Award) για τις εξέχουσες συνεισφορές του στο πεδίο της επιστήμης της πληροφορίας.
Λίμνη Γκάρντα

Βιολογία

Το είδος ψαριού Salmo carpio (στα ιταλικά καρπιόνε) είναι ένα σπάνιο είδος σολωμόμορφου το οποίο ζει μόνο στη λίμνη Γκάρντα. Έχουν γίνει προσπάθειες να εισαχθεί και σε άλλες λίμνες της Ιταλίας, αλλά όλες ήταν ανεπιτυχείς. Ο πληθυσμός του ψαριού έχει μικρύνει αισθητά στη λίμνη Γκάρντα και γι' αυτό το λόγο χαρακτηρίζεται ως κρισίμως κινδυνεύον (IUCN 3.1). Οι κύριες απειλές που δέχεται είναι η υπεραλίευση, η μόλυνση και ο πιθανός ανταγωνισμός με είδη που έχουν εισαχθεί στη λίμνη.
Durex

Η Durex είναι ένα εμπορικό σήμα γκάμας προφυλακτικών, που δημιουργήθηκε από τη βρετανική εταιρεία SSL International. Από το 2010 πωλήθηκε στην Reckitt Benckiser. Η γκάμα της εταιρείας περιέχει 9 τύπους προφυλακτικών, μεταξύ αυτών τα Sheik και Ramses, που κυκλοφορούν στη Βόρεια Αμερική, καθώς και τα Avanti.
Το 2006, τα προφυλακτικά Durex ήρθαν στη δεύτερη θέση, με τις περισσότερες πωλήσεις στις ΗΠΑ, ενώ την πρώτη θέση κατέλαβε η Trojan. Αν και δεν ήταν επίσημος χορηγός της των Ολυμπιακών Αγώνων του 2012, η εταιρεία δώρισε 150.000 προφυλακτικά σε 10.000 αθλητές, που συμμετείχαν στη διοργάνωση. Γενικότερα, πρόκειται για ένα από τα δημοφιλέστερα σήματα προφυλακτικών παγκοσμίως, ενώ το Durex Extra Sensitive, ένα από τα καλύτερα προφυλακτικά.
Περιφέρεια Θεσσαλίας

2010

Στις πρώτες περιφερειακές εκλογές, ο Κωνσταντίνος Αγοραστός με ποσοστό 50,56%, υποστηριζόμενος από τη ΝΔ, κέρδισε τον Απόστολο Παπατόλια, ο οποίος είχε την υποστήριξη του ΠΑΣΟΚ..
Hostel 2: Η Συνέχεια Της Παράνοιας

Υπόθεση

Τρεις Αμερικανίδες που σπουδάζουν στην Ιταλία για το καλοκαίρι, μπλέκονται κατά λάθος σε μια θανάσιμη κατάσταση. Αναζητώντας έντονες εμπειρίες, καταλήγουν σε ένα παράνομο μυστικό κλαμπ με βασανιστήρια, όπου διεστραμμένοι πλούσιοι επιχειρηματίες πληρώνουν καλά για να ακρωτηριάζουν και να σκοτώνουν τα θύματά τους. Καθώς παλεύουν για την επιβίωσή τους, οι κοπέλες αρχίζουν να καταλαβαίνουν ότι έχουν μπλεχτεί σε μια οργάνωση που οι ρίζες της βρίσκονται πολύ βαθύτερα. Τα βασανιστήρια στην Ιταλία είναι μόνο ένας κρίκος από μια ζοφερή αλυσίδα βίας, που απλώνεται σε όλο τον κόσμο. Στην εν λόγω ταινία η Edwige Fenech παίζει τον ρόλο μιας καθηγήτριας σε Σχολή Καλών Τεχνών.

Συντελεστές

Πρωταγωνιστούν: Lauren German, Heather Matarazzo, Bijou Phillips, Έντβιτζε Φένεκ
Σενάριο - Σκηνοθεσία: Eli Roth
Σάκης Τσιώλης

Σε συλλογικό επίπεδο

Ο Σάκης Τσιώλης ξεκίνησε την ποδοσφαιρική του καριέρα από την ομάδα της γενέτειράς του, την Αναγέννηση Καρδίτσας. Το 1982 μετακινήθηκε στη Λάρισα με την οποία το 1988 πανηγύρισε το πρωτάθλημα Ελλάδος και το κύπελλο το 1985. Αγωνίστηκε επίσης στον Ιωνικό στον Πανηλειακό και τερμάτισε την ποδοσφαιρική του καριέρα το 1997 στον Αστέρα Αμαλιάδας.

Στις εθνικές ομάδες

Το ντεμπούτο του με την εθνική Ελλάδας πραγματοποιήθηκε τον Μάιο του 1988 στην εκτός έδρας νίκη (1-0) επί του Καναδά στο Μόντρεαλ, υπό την τεχνική καθοδήγηση του Μίλτου Παπαποστόλου, όπου ευτύχησε να είναι και ο σκόρερ του μοναδικού τέρματος που σημειώθηκε στον αγώνα. Με τη γαλανόλευκη φανέλα αγωνίστηκε συνολικά 4 φορές.

Προπονητική καριέρα

Ξεκίνησε την προπονητική του καριέρα από τον Αστέρα Αμαλιάδας, όπου ήταν και ποδοσφαιριστής. Το 1996 ανέλαβε την Αναγέννηση Καρδίτσας, ενώ την περίοδο 1997-98 κάθισε στον πάγκο του Ναυπακτιακού Αστέρα και την επόμενη χρονιά πήγε στον ΠΑΣ Πρέβεζα. Το 1999 ο Τσιώλης εργάστηκε στον Πανιώνιο ως βοηθός του Γιάτσεκ Γκμοχ, στη συνέχεια επέστρεψε για λίγο στην Αναγέννηση Καρδίτσας, ενώ την περίοδο 2000-01 άλλαξε τέσσερις ομάδες (Πανηλειακός, Πανελευσινιακός, Ναυπακτιακός Αστέρας, Πατραϊκός). 
Ακολούθησε μια τριετία στον Πανηλειακό (2001-2004), για να αναλάβει στη συνέχεια την Καλαμάτα (2004-05). Το 2005 ανέλαβε τον Ιωνικό Νίκαιας όπου παρέμεινε μέχρι τα μέσα της περιόδου 2006-07, την οποία τελείωσε στον πάγκο του Λεβαδειακού. Ακολούθησε μια διετία στον Θρασύβουλο (2007-2009), τον οποίο οδήγησε στην παρθενική συμμετοχή του στη Σούπερ Λίγκα από την πρώτη του χρονιά. 
Το 2009 προβίβασε στη Σούπερ Λίγκα και τον Ολυμπιακό Βόλου και τα όσα κατάφερε με τη θεσσαλική ομάδα τον ανήγαγαν σ’ ένα από τα πιο περιζήτητα ονόματα προπονητών του ελληνικού ποδοσφαίρου. Αποχώρησε ωστόσο τον Φεβρουάριο του 2011 έπειτα από δηλώσεις συμπάθειας που είχε κάνει για τη Λάρισα και το αγωνιστικό της μέλλον. Τον Μάρτιο της ίδιας χρονιάς ανέλαβε τον Άρη Θεσσαλονίκης, η θητεία του όμως υπήρξε βραχύβια (έφυγε τον Νοέμβριο του 2011) για να αναλάβει στη συνέχεια τον Αστέρα Τρίπολης, όπου και παρέμεινε έως το 2013. Ακολούθησε ένα σύντομο πέρασμα από τον ΠΑΣ Γιάννινα, ενώ το καλοκαίρι του 2014 ανέλαβε την τεχνική ηγεσία της Ξάνθης, από την οποία αποχώρησε τον Σεπτέμβριο του ίδιου έτους. 
Τον Φεβρουάριο του 2016 ανακοινώθηκε η πρόσληψή του από τη Λάρισα και τον Ιούνιο του ίδιου έτους η λήξη της συνεργασίας του με την ομάδα, όμως τέσσερις περίπου μήνες αργότερα, την 1η Νοεμβρίου 2016 επέστρεψε στον πάγκο των "βυσσινί", αντικαθιστώντας τον Άγγελο Αναστασιάδη, για να αποχωρήσει εκ νέου τον Μάρτιο του 2017.
Αλκάπ

Η Αλκάπ (βεγγαλικά: আলকাপ) είναι μια μορφή Βεγγαλικής λαϊκής απόδοσης δημοφιλής στις επαρχίεςς Μουρσινταμπάντ, Μάλντα και Μπιρμπούμ στη Δυτική Βεγγάλη και την επαρχία Τσαπάι Ναουαμπγκάντζ στο Ρατζσάχι στο Μπαγκλαντές. Επίσης, έχει εξαπλωθεί σε γειτονικές περιοχές του Τζαρκάντ και του Μπιχάρ, όπως η Ντούμκα και η Πούρνια.

Ετυμολογία

Το Κάαπ σημαίνει "κάβια" (στίχος) και το άαλ αποτελεί μέρος του στίχου.

Μορφή

Το Αλκάπ είναι μια συγχώνευση της μουσικής, του χορού και της θεατρικής παρουσίασης. Μια ομάδα αλκάπ δέκα έως δώδεκα καλλιτεχνών οδηγείται απόένα σαρκάρ (δάσκαλος) ή γκουρού (αρχηγός) και περιλαμβάνει δύο ή τρεις νέους άνδρες που ονομάζονται τσχόκρα, ένα ή δύο γκαγιέν ή τραγουδιστέςκαι τους ντοχάρ, χορωδούς και μουσικούς. Το Αλκάπ παρουσιάζεται σε πέντε μέρη: Ασάρ Βαντάνα, Τσχόρα, Κάαπ, Μπαϊθάκι Γκάαν και Χέμτα Πάλα. Το πρόγραμμα είναι μια αντανάκλαση της αγροτικής κοινωνίας και δίνει έμφαση στην κυρίαρχη κοινωνικοοικονομική κατάσταση των αγροτικών μαζών.
Πανελλήνιο πρωτάθλημα πετοσφαίρισης γυναικών 1982

Το πανελλήνιο πρωτάθλημα πετοσφαίρισης γυναικών 1982 ήταν το τελευταίο καθώς από την επόμενη περίοδο καθιερώθηκε το Εθνικό πρωτάθλημα. Η τελική φάση έγινε στη Θεσσαλονίκη. Πρωταθλητής αναδείχθηκε ο Παναθηναϊκός για 7η φορά στην ιστορία του. Ο νικητής των δύο προηγούμενων διοργανώσεων, ΖΑΟΝ, κατετάγη τρίτος στο πρωτάθλημα Κέντρου, πίσω από τον πρωταθλητή Παναθηναϊκό και τον δεύτερο Ιωνικό Νέας Φιλαδέλφειας και αποκλείστηκε.

Προκριματική φάση

Στην προκριματική φάση συμμετείχαν εννέα ομάδες που προκρίθηκαν από τα διάφορα τοπικά πρωταθλήματα. Έγιναν δύο όμιλοι, ο Νότιος με τέσσερις ομάδες και ο Βόρειος με πέντε ομάδες. Οι δύο πρώτοι από κάθε όμιλο προκρίθηκαν στην τελική φάση.

Νότιος όμιλος

Οι αγώνες έγιναν στο Αγρίνιο από 30 Απριλίου εως 2 Μαΐου. Την πρόκριση για την τελική φάση πήραν ο Παναθηναϊκός και ο Ιωνικός Νέας Φιλαδέλφειας.

Βόρειος όμιλος

Οι αγώνες έγιναν στις Σέρρες. Συμμετείχαν πέντε ομάδες, ο Άρης, ο Φιλαθλητικός Θεσσαλονίκης, ο Εδεσσαϊκός, ο Γ.Α.Σ. Κομοτηνή και ο Α.Ο. Δράμας. Την πρόκριση πήραν ο Άρης και ο Φιλαθλητικός

Τελική φάση

Η τελική φάση έγινε στη Θεσσαλονίκη από 7 εως 9 Μαΐου με τη συμμετοχή των τεσσάρων ομάδων που προκρίθηκαν από τα προκριματικά. Ο Παναθηναϊκός υπερίσχυσε των αντιπάλων του και αναδείχθηκε πρωταθλητής στο τελευταίο πανελλήνιο πρωτάθλημα.
Νέο Μικρό Χωριό Ευρυτανίας

Τοπική Κοινότητα Μικρού Χωριού

Στην Τοπική Κοινότητα, εκτός του ομώνυμου χωριού, περιλαμβάνεται το Μικρό Χωριό (20 κάτοικοι). Ο συνολικός πληθυσμός της Τοπικής Κοινότητας Μικρού Χωριού ανέρχεται σε 154 κατοίκους, κατά την Απογραφή του 2011.
Βίλλεμ φαν ντε Φέλντε ο νεότερος

Βιογραφία

Ο Βίλλεμ φαν ντε Φέλντε ο νεότερος βαπτίστηκε στις 18 Δεκεμβρίου 1633 στο Λέιντεν. Ήταν γιος του ζωγράφου ναυτικών θεμάτων Βίλλεμ φαν ντε Φέλντε του πρεσβύτερου, επίσης ζωγράφου ναυτικών θεμάτων, και αδελφός του Άντριεν φαν ντε Φέλντε, τοπιογράφου και ζωγράφου ζώων. Αρχικά εκπαιδεύτηκε από τον πατέρα του, ο οποίος τον ενθάρρυνε να πηγαίνει στις αποβάθρες και να σχεδιάζει τα πλοία που έβλεπε εκεί. και στη συνέχεια από τον Σίμον ντε Φλίχερ, ζωγράφο ναυτικών θεμάτων με μεγάλη φήμη στην εποχή του. Ο νεαρός Βίλλεμ είχε αποκτήσει σημαντική φήμη από την τέχνη του πριν ακόμη μεταβεί στο Λονδίνο, όπου μετοίκησε το 1673, καθώς πολλοί ναυτικοί, αλλά και ευγενείς, του ανέθεταν να δημιουργήσει εικόνες του αγαπημένου τους σκάφους. Ο νεαρός φαν ντε Φέλντε σχεδίαζε πάντα εκ του φυσικού. Στο Λονδίνο προσλήφθηκε από τον Βασιλέα Κάρολο Β΄ με επιμίσθιο £100 "για να βοηθά τον πατέρα του στη σχεδίαση και την κατασκευή σχεδιασμάτων ναυμαχιών". Ο νεαρός Βίλλεμ είχε αναλάβει να επιχρωματίζει τα σχέδια που δημιουργούσε ο πατέρας του. Πάτρονές του ήταν, επίσης, ο Ιάκωβος Β΄ της Αγγλίας, Δούκας της Υόρκης και πολλά μέλη της αγγλικής αριστοκρατίας.
Ο Βίλλεμ φαν ντε Φέλντε ο νεότερος απεβίωσε στο Λονδίνο στις 6 Απριλίου 1707 και τάφηκε στην εκκλησία του Αγίου Ιακώβου στο Πικαντίλλυ.
Κάρολος της Προβηγκίας

Βιογραφικά στοιχεία

Το 855 δέχτηκε από τον πατέρα του την Βουργουνδία και την Προβηγκία. Ήταν μικρό παιδί ακόμα όταν πέθανε ο πατέρας του, γι' αυτό ήταν υπό την επίβλεψη του Γεράρδου Β’ της Βιέννης, του οποίου η σύζυγος ήταν κουνιάδα του Λοθαρίου Α’. Ο ίδιος ο Γεράρδος υπεράσπισε το βασίλειο από τις επιδρομές των Βίκινγκς.
Στην πραγματικότητα ο ίδιος ο Κάρολος δεν κυβέρνησε ποτέ, κυβέρνησε ο Γεράρδος για λογαριασμό του, ο οποίος το 858 όρισε ότι εάν ο Κάρολος πεθάνει χωρίς απογόνους θα τον διαδεχτεί στην Προβηγκία ο αδελφός του, Λοθάριος Β’. Ωστόσο με τον πρόωρο θάνατο του Καρόλου, το βασίλειό του μοιράστηκε στους δύο μεγαλύτερους αδελφούς του, Λοθάριο Β’ και Λουδοβίκο Β’.
Χένρυκ Σιεμιράντζκι

Βιογραφία

Ο Σιεμιράντζκι γεννήθηκε στο χωριό Νοβομπελγκορόντ (σήμερα Πετσενέγκ), κοντά στην πόλη Χάρκοβο (Kharkiv) της Ουκρανίας και ο πατέρας του ήταν στρατιωτικός γιατρός στην υπηρεσία του Ρώσου τσάρου. Σπούδασε στο γυμνάσιο του Χαρκόβου, όπου πήρε κάποια σκιώδη μαθήματα ζωγραφικής με τον Καρλ Μπριουλόφ (Karl Briullov, 1799 - 1852). Στη συνέχεια εγγράφηκε στη φυσικομαθηματική σχολή του πανεπιστημίου στο Χάρκοβο (Kharkov), συνεχίζοντας παράλληλα τα μαθήματα ζωγραφικής.
Μετά την αποφοίτησή του από το πανεπιστήμιο, εγκατέλειψε την επιστημονική σταδιοδρομία και εγκαταστάθηκε στην Αγία Πετρούπολη, όπου και σπούδασε ζωγραφική στην Αυτοκρατορική ακαδημία τεχνών από το 1864 ως το 1870. Κατά τα έτη 1870 – 1871, με χορηγία από την Ακαδημία, συμπλήρωσε τις σπουδές του στο Μόναχο της Γερμανίας με καθηγητή το διάσημο ζωγράφο Καρλ φον Πιλότυ (Karl von Piloty, 1826 - 1886). Το 1871 επισκέφτηκε και τη Ρώμη.
Το 1873, ο Σιεμιράντζκι τιμήθηκε με τον τίτλο του ακαδημαϊκού στην Αυτοκρατορική ακαδημία τεχνών της Αγίας Πετρούπολης για τον πίνακά του «Ο Χριστός και η αμαρτωλή». Κατά τα έτη 1876 – 1879, εργάστηκε για τις τοιχογραφίες του Καθεδρικού Ναού του Χριστού Σωτήρα στη Μόσχα. Το 1879 προσέφερε ένα από τα πιο διάσημα έργα του, «Οι δάδες του Νέρωνα» (Pochodnie Nerona), που είχε φιλοτεχνήσει το 1876, στο νεοσύστατο πολωνικό εθνικό μουσείο της Κρακοβίας. Πολλά έργα του εκτίθενται σε μουσεία της Πολωνίας, της Ρωσίας και της Ουκρανίας. Ο Σιεμιράντζκι πέθανε στο Στράλκοβο (Strzałkowo) το 1902. Ενταφιάστηκε αρχικά στη Βαρσοβία, αλλά αργότερα τα λείψανά του μεταφέρθηκαν στο εθνικό πάνθεον Skałka στην Κρακοβία.
Μπούκκα Αιτωλοακαρνανίας

Διοικητικές μεταβολές

Ο οικισμός με το ΦΕΚ 28Α - 08/02/1908 προσαρτάται στο δήμο Αμβρακίας. Στις 31/08/1912 η Μπούκα αποσπάται από τον τότε δήμο Αμβρακίας και προσαρτάται στην κοινότητα Αμπελακίου. Το 1915 αποσπάται από την κοινότητα Αμπελακίου και προσαρτάται στην κοινότητα Αμφιλοχίας. Το 1925 αποσπάται από το νομό Αιτωλοακαρνανίας και υπάγεται στο νομό Άρτης. Το 1940 το όνομα διορθώνεται από Μπούκα (με ένα κ) σε Μπούκκα (με δυο κ).
Ελένη Αποστολοπούλου

Βιογραφία

Φοίτησε σε ελληνογαλλικό σχολείο της Αθήνας και αργότερα στη Δραματική Σχολή «Ίασμος» του Βασίλη Διαμαντόπουλου. Έχει πάρει μέρος σε πολλές τηλεοπτικές σειρές και θεατρικά έργα. Τα τελευταία χρόνια ζει στο Παρίσι, όπου εργάζεται ως ηθοποιός και σκηνοθέτης.
Φρειδερίκος του Τσβάιμπρυκεν

Βιογραφία

Γεννήθηκε στο Τσβάιμπρυκεν το 1616 και ήταν ο πρωτότοκος γιος του Ιωάννη Β΄ κόμη του Τσβάιμπρυκεν και της Λουίζας-Τζουλιάνας των Βίττελσμπαχ, κόρης του Φρειδερίκου Ε΄ εκλέκτορα του Παλατινάτου.
Το 1635 απεβίωσε ο πατέρας του και τον διαδέχθηκε. Κατά τη διάρκεια του Τριακονταετούς Πολέμου το Τσβάιμπρυκεν λεηλατήθηκε. Ο πληθυσμός του μειώθηκε στο 1/10 και τα πιο πολλά κάστρα καταστράφηκαν. Συχνά έπρεπε να αλλάζει κατοικία· έκτισε ξανά το κάστρο Κίρκελ και εγκαταστάθηκε εκεί το 1650. Προσπάθησε με προσοχή να ανοικοδομήσει ξανά την ταλαιπωρημένη επικράτειά του.
Απεβίωσε το 1661 στο κάστρο Βελντέντς και τάφηκε στο ναό Αλεξάντρεκιρχε του Τσβάιμπρυκεν. Δεν είχε επιζήσαντα άρρενα τέκνα και τον κληρονόμησε ο εξάδελφός του Φρειδερίκος-Λουδοβίκος.